Ńdɔ a ngávəg m̀bɛ́ ḿfág yā á mvús étǔn yā mvús, ndam mɔŋɔlɔ mə́tán ai mɔŋɔlɔ mə́ mɔ́ mə́bɛ̄, a tíege á ḿbɛ̄ ví a kələ kwí á m̀bɛ́ ḿbɔ̄g. 14Ńdɔ̄ fə a ngávəg m̀bɛ́ sí, mɔŋɔlɔ mə́ mɔ́ mə̄wóm mə́bɛ̄; ḿbomaná yǎ ḿbɛ̄ sí yǎ ḿbɛ̄ ńnēn á ngābə́ ńsəŋ. 15A tíege á ḿbɛ̄ sí yā ḿbɛ̄ ńnēn a kələ kwí á ḿbɛ̄ yā mə̄nyíí yā ndá étēde, m̀bɛ́ sí ó ngábə́ mɔŋɔlɔ mə́ mɔ́ məwóm mə́tán. 16M̀bɛ́ sí ó ngábə́ bələ́ bə̄wúndi ḿbomaná, bə́ súbugu babi ai bəyóm mədíé mábán á bitun étēde, éyə fə m̀bɛ́ sí ó ngábə́ bələ́ bə̄wúndi ḿbomaná nálā, məlén mə́ tɔ̄á ńkaŋán á bəyóm mə́díé á yōb. 17Ńdɔ a ngákə ai ma á ńsəŋ, ḿfág yá átān; mə ńtála bitun bí ndá bí tɔ̄á ai ǹtáán mə́kɔ́g yā ḿbomaná ǹsəŋ; bitun məwóm mə́lɛ́ bí tə́lə ǹtáán mə́kɔ́g á yób. 18Ǹtáán mə́kɔ́g ó ngábə́ á mim̀fim míbɛ̄, ǹtíé anə́ bod míḿbɛ́: ńtáán yā sí vīlí. 19Ńdɔ a ngávəg ǹtíé, a kódogo á ḿbɛ́ yā sí a kələ kwí ḿbɛ́ yā ǹsəŋ mɔŋɔlɔ mə́ mɔ́ ǹtɛd. 20Ású ḿbɛ́ yā ó bəbəgə âkoé, ḿfág yā ńsəŋ, ńdɔ a ngávəg wá ńtīē ai ndam. 21Bitǔn yā məvɛl bí ngábə́ bílɛ́ ḿfāg ósə; bəyóm mə́ndíé bóé ai m̀bɛ́ sí wóé bí ngábə́ ábīm dá anə́ bə̄yóm mə́ndíé yā ḿbɛ́ ósú: ayǎb díé á ngábə́ mɔŋɔlɔ mə́ mɔ́ məwóm mə́tán, ndam dzié mɔŋɔlɔ mə́ mɔ́ məwóm mə́bɛ̄ ai mə́tán. 22Bəwúndī bóé, m̀bɛ́ sí wóé ai bivəgələ mə́lén bí ngábə́ ábīm dá anə́ ébí yā ḿbɛ́ wábəbə ḿfág yǎ ńtólē dzób. Bə́ bɛ́də ai zitə́b zamgbál; m̀bɛ́ sí wóé ó ngábə́ nyē ósū.